stanford-oval/wikipedia huggingface dataset:
Benet Roura i Barrios

| Benet R>  Barrios.Henkilötiedot |
| --- | --- |
Koko nimi:  Benet Roura i Barrios
Syntynyt: 1866
Kuollut: 1915 (48–49 vuotta)
Kansalaisuus:  Espanja
Ammatti:  kirjailija
Kirjailija
Äidinkieli: katalaani
Tuotannon kieli: katalaani
Aiheesta muualla
Löydä lisää kirjailijoitaKirjallisuuden teemasivulta
Benet Roura i Barrios, yleensä: Benet R. Barrios, (1866−1915) oli lääketetieteen tohtori Barcelonassa, kirjailija, Suomi-ystävä. Hän julkaisi Barcelonan kataloniankielisissä lehdissä muun muassa Suomea koskevia kirjoitelmia (”Snellman”) ja ranskankielisestä käsikirjoituksesta kääntämänsä Runebergin Saarijärven Paavon sekä muutamia Juhani Ahon lastuja (Suomen lippu, Isänmaan malja (Brindis a la patria, ilm. 27.4.1905 Joventut-lehdessä), Isäntä ja mökkiläinen, Kotiin, Laulaen, Katajainen kansani, Ikuiset kukat). Käännökset, jotka katalonialaisissa piireissä saavuttivat aikoinaan suurta suosiota, ilmestyivät uudestaan kuvallisessa kirjasessa Finlandeses.
Suomennokset

Finlandeses: aplech de quadrets finesos de J. L. Runeberg y J. Aho, Barcelona, 1905 (koko: XVI + 56 sivua, 8 pl., kuvitettu)
Banc d’Arguinin kansallispuisto

| --- | --- |
Sijainti:  Dakhletnouadhibou Mauritania
Pinta-ala:  12 000,0 km2 
Asukasluku:  900  (2000) 
| --- | --- |
Nimi alkuperäiskielellä:  Parc national du Banc-d'Arguin 
Tyyppi:  Kansallispuisto 
Perustettu:  1978, 1976 
Luokitus:  Ramsar-alue 
muokkaa - muokkaa wikitekstiä - muokkaa Wikidataa
Banc d’Arguinin kansallispuiston kartta
Banc d’Arguinin kansallispuisto (ransk. Parc National du Banc d'Arguin) sijaitsee Mauritanian länsirannikolla. Se on tärkeä lintujen talvehtimis- ja pesimäalue. Yli kaksi miljoonaa pohjoiseurooppalaista lintua talvehtii vuosittain puiston alueella. Puistossa pesii 25 000–40 000 paria noin viidestätoista lajista: flamingoja, pelikaaneja ja tiiroja. Puiston ytimen muodostaa joukko pieniä saaria ja hiekkasärkkiä. Niitä ympäröivät rikkaat kalavedet. Matalat, saviset rannat ovat tärkeä ruokailualue myös muualla pesiville linnuille.
Puisto on UNESCOn maailmanperintökohde.
Benetton B196

| Benetton B196 |
| --- | --- |

Talli:   Benetton
Suunnittelija(t):   Ross Brawn  Rory Byrne
Kuljettajat:   Jean Alesi  Gerhard Berger
Teknisiä tietoja
Renkaat:  G Goodyear
Polttoaine:  Elf
Moottori:  Renault RS8/RS8B 72º V10
Voimansiirto:  Benetton 7-vaihteinen puoliautomaattinen pituussuuntainen vaihdelaatikko
Kilpailuhistoria
Debyytti:  Australian Grand Prix 1996
Kilpailuja:  16
Voittoja:  0
Paalupaikkoja:  0
Nopeimpia kierroksia:  3
Palkintosijoja:  10
MM-pisteitä:  68
Benetton B196 oli Ross Brawnin ja Rory Byrnen suunnittelema Formula 1 -auto, jota Benetton-talli käytti kaudella 1996. Autoa ajoivat Ferrarilta Benettonille siirtyneet Jean Alesi ja Gerhard Berger.
Hallitsevana valmistajien maailmanmestarina ja uusilla kuljettajilla kauteen lähenyt Benetton joutui vähitellen luopumaan parhaan tallin asemasta. Kuljettajat Jean Alesi ja Gerhard Berger pitivät autoa vaikeana ajettavana, koska se oli rakennettu edelliskaudella Michael Schumacherin erilaisen ja epätavallisen ajotyylin mukaiseksi. Alesi saavutti kuitenkin kahdeksan palkintosijaa ja Berger kaksi, mutta tallin suureksi pettymykseksi yhtään voittoa ei tullut. Berger oli lähellä voittoa Saksan GP:ssa, mutta hänen epäonnekseen autosta hajosi moottori vain kolme kierrosta ennen ruutulippua.
Talli menetti valmistajien mestaruussarjan toisen sijan kauden viimeisessä kilpailussa Ferrarille, kun Benettonin molemmat kuljettajat sortuivat virheisiin.
Formula 1 -tulokset

(lihavointi tarkoittaa paalupaikkaa)
| Vuosi | Talli | Moottori | Renkaat | Kuljettajat | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1996 | Benetton | Renault V10 | G |  | AUS | BRA | ARG | EUR | SMR | MON | ESP | CAN | FRA | GBR | GER | HUN | BEL | ITA | POR | JPN | 68 | 3. |
| 1996 | Benetton | Renault V10 | G | Jean Alesi | Kesk. | 2 | 3 | Kesk. | 6 | Kesk. | 2 | 3 | 3 | Kesk. | 2 | 3 | 4 | 2 | 4 | Kesk. | 68 | 3. |
| 1996 | Benetton | Renault V10 | G | Gerhard Berger | 4 | Kesk. | Kesk. | 9 | 3 | Kesk. | Kesk. | Kesk. | 4 | 2 | 13 | Kesk. | 6 | Kesk. | 6 | 4 | 68 | 3. |
Benetton FormulaFormula 1 -autot
B186
B187
B188
B189
B189B
B190
B190B
B191
B191B
B192
B193
B193B
B194
B195
B196
B197
B198
B199
B200
B201
Autot, jotka kilpailivat Formula 1 -kaudella 1996
Williams FW18
Ferrari F310
Benetton B196
McLaren MP4/11
McLaren MP4/11B
Jordan 196
Ligier JS43
Sauber C15
Tyrrell 024
Footwork FA17
Minardi M195B
Forti FG01B
Forti FG03
Fredrik Suuren seksuaalisuus

Hans Hermann von Katten teloitus vuonna 1730. Fredrik Suuri kuvattuna yläkulmassa ikkunalla.
Preussin kuningas Fredrik Suuren seksuaalisuus on ollut historian tutkimuskohde jo pitkään. Arvioita kuninkaan homoseksuaalisuudesta on esitetty jo hänen elinaikanaan.
Nuoruudessaan Fredrik ei sopeutunut isänsä Fredrik Vilhelmin määrittelemään sotilaalliseen miehen malliin; isä rankaisi poikaa piiskaamalla sekä julkisilla nöyryytyksillä tämän ilmaistua kiinnostuksensa musiikkia kohtaan. Isä nimitteli poikaansa myös naiselliseksi ja sodomiitiksi. Huono suhde isään johti siihen, että vuonna 1730 Fredrik päätti paeta Preussista yhdessä ystävänsä, luutnantti Hans Herman von Katten kanssa. Ystävysten suhdetta on epäilty seksuaaliseksi. Pakoyritys kuitenkin epäonnistui ja Fredrik Wilhelm määräsi von Katten mestattavaksi ja Fredrikin kahden sotilaan pakottamana katsomaan mestauksen. Tämän on kerrottu traumatisoineen Fredrikin.
Vuonna 1733 Fredrik naitettiin prinsessa Elisabet Kristinalle, jota Fredrik vältteli koko elämänsä.
Historiantutkija ja Fredrikin aikalainen, Johann Georg Zimmermann on kirjoittanut, että Fredrik oli tunnettu "kreikkalaistyylisestä rakkauden mieltymyksestään". Elinaikanaan Fredrik, joka oli taiteiden suuri tukija, tilasi monia patsaita, jotka kuvasivat Antinoosia tai miespareja.
Vuonna 2011 löydettiin Fredrikin kirjoittama eroottinen runo, joka kertoo kahden miehen salaisesta tapaamisesta. Löytö nosti kuninkaan seksuaalisuuden jälleen kiinnostuksen ja tutkimuksien kohteeksi. Runo on alkujaan ranskankielinen ja sen otsikko La Jouissance tarkoittaa kutakuinkin tyytyväisyyttä ja iloa niin yleisessä kuin myös seksuaalisessa mielessä. Joidenkin väittämien mukaan Fredrik kirjoitti runon osoittaakseen italialaiselle ystävälleen, että myös pohjoiseurooppalaiset kykenevät samanlaiseen intohimoon kuin eteläeurooppalaiset.selvennä
Formosalaiset kielet

Formosalaisten kielten sijoittuminen Taiwanissa.
Formosalaiset kielet on maantieteelliseen luokitteluun perustuva kieliryhmä, joka kattaa Taiwanissa puhuttavat austronesialaiset kielet, joita puhuvat noin 200 000 pääsääntöisesti maan alkuperäisväestöön kuuluvat ihmiset. Kielistä käytetään myös nimitystä Taiwanin alkuperäisväestön kielet.
Formosalaiset kielet jaetaan edelleen kielisukulaisuuksien perusteella kolmeen alaryhmään, joita pidettiin aiemmin omina ryhminään:
Tsoukielet
Atajalikielet
Paiwanilaiset kielet
Formosalaisten kielten tutkimuksen aloittivat japanilaiset siirtomaaisännät Taiwanin kuuluessa Japanin keisarikuntaan (1895–1945).
Aiheesta muualla

Kuvia tai muita tiedostoja aiheesta Formosalaiset kielet Wikimedia Commonsissa
Frederick Whitcroft

Frederick Whitcroft
Frederick John "Fred" Whitcroft (20. joulukuuta 1882 Port Perry, Ontario – 9. elokuuta 1931) oli kanadalainen jääkiekkoilija, joka hyökkääjänä pelasi useissa amatööriseuroissa kuten myös varhaisissa ammattilaisjoukkueissa. Näistä mainittakoon  Renfrew Creamery Kings ja Kenora Thistles.
Uransa alkuvaiheissa hän saavutti kiekkopiireissä mainetta erinomaisilla otteillaan Peterborough Colts -amatööriseurassa. Vuonna 1907 Stanley Cup -mestari Kenora Thistles allekirjoitti hänen kanssaan 700 dollarin sopimuksen. Whitcroft pelasi hyvin, mutta ei voinut estää Thistlesin tappiota Stanley Cupin loppuottelussa Montreal Wanderersille kahdessa ottelussa.
Seuraavana vuonna Whitcroft allekirjoitti sopimuksen Alberta Professional Hockey Leaguessa pelaavan Edmonton Eskimosin kanssa. Kaksi vuotta sarjan maalitilastoja hallittuaan, mutta Stanley Cupia turhaan tavoiteltuaan Whitcroft palasi itään ja teki sopimuksen National Hockey Association -liigan Renfrew Creamery Kings -seuran kanssa. Sopimuksen arvo oli 2 000 dollaria. Hänen joukkuetovereitaan olivat tulevat Hockey Hall of Fame -tähdet Cyclone Taylor, Frank Patrick, Lester Patrick ja Newsy Lalonde. Kun Stanley Cupin tavoittelu tämänkään organisaation riveissä ei onnistunut, Whitcroft vetäytyi kiekkoilusta.
Frederick Whitcroft valittiin Hockey Hall of Fameen 1962.
Aiheesta muualla

Frederick Whitcroft's biography at Legends of Hockey
Online biography of Frederick Whitcroft
BN Aetos (1911)

| Aetos |
| --- | --- |
 Aetos

Aluksen vaiheet
Rakentaja:  Cammell Laird, Birkenhead
Laskettu vesille:  2. helmikuuta 1911
Palveluskäyttöön:  19. syyskuuta 1912
Poistui palveluskäytöstä:  1945
Tekniset tiedot
Uppouma:  1 067 t (standardi) 1 320 t (kuormattu)
Pituus:  86,9 m (vesiraja) 89,3 m (kokonaispituus)
Leveys:  8,45 m
Syväys:  2,59 m
Koneteho:  19 750 shp
Nopeus:  32 solmua
Miehistöä:  110
Aseistus
Aseistus:  4 x 4" tykkiä 4 x 21" torpedoputkea
Aetos (kreik. ΒΠ Άετός, Kotka) oli Kreikan laivaston Aetos-luokan hävittäjä.
Valmistus

Argentiinan hallitus tilasi aluksen vuonna 1909 Birkenheadistä Cammell Lairdilta. Alus laskettiin vesille 2. helmikuuta 1911 nimellä ARA San Luis ja se oli valmis aloittamaan matkan Argentiinaan syyskuussa 1912. Kreikka osti aluksen 12. syyskuuta 148 000 punnalla liittäen sen laivastoonsa nimellä Aetos.
Palvelus

Ranska valtasi aluksen joulukuussa 1916 ja se palveli Ranskan merivoimissa ensimmäisen maailmansodan lopun ennen palauttamistaan Kreikalle. Alus poistettiin alusluettelosta 1945.
Finland framställdt i teckningar

| Finland framställdt i teckningar |
| --- | --- |

Alkuperäisteos
Kirjailija:  Zacharias Topelius
Kieli:  ruotsi
Genre:  kuvakirja
Julkaistu:  1845–1852
Löydä lisää kirjojaKirjallisuuden teemasivulta
Finland framställdt i teckningar on Zacharias Topeliuksen Suomea sekä sen kansaa ja historiaa käsittelevä kirja, joka ilmestyi vuosina 1845–1852. Kirjan kuvilla on ollut merkittävä asema Suomen taiteen historiassa.
Kirjan kuvituksena on 120 Saksassa tehtyä litografiaa, joiden mallina on ollut suomalaisten taiteilijoiden piirustuksia. Taiteilijoihin kuuluivat muiden muassa Johan Knutson, Pehr Adolf Kruskopf ja Magnus von Wright. Osa alkuperäisistä piirustuksista kuuluu Ateneumin taidemuseon kokoelmiin.
Teoksesta julkaistiin 2011 kommentoitu editio nimellä Finska vyer: 1840-talets storfurstendöme i bilder / Suomalaisia näkymiä: 1840-luvun suuriruhtinaskunta kuvissa. Kirjasta julkaistiin samalla myös digitaalinen kuvapankki.
Kuvien tekijät

Teoksen 120 kuvaa jakautuvat tekijöiden kesken seuraavasti:
Johan Knutson, 48 kuvaa
Pehr Adolf Kruskopf, 31 kuvaa
Magnus von Wright, 17 kuvaa
Lennart Forstén, 14 kuvaa
Adolf Wilhelm Lindeström, 5 kuvaa
Torsten Wilhelm Forstén, 1 kuva
Jacob Boström, 1 kuva
Erik Westerling, 1 kuva
Kuvia

Johan Knutsonin väritetty litografia Turun tuomiokirkosta.
Hakoisten linnavuori Hämeessä, Magnus von Wright
Sääksmäen kirkko Pirkanmaalla, Magnus von Wright
Pyhtään kirkko Kymenlaaksossa, Johan Knutson
Pyterlahden louhos josta kuljetettiin Iisakinkirkon graniittipylväät Pietariin
Näköala Laatokasta Jaakkimasta
Juvankosken paperitehdas Salon lähellä
Fiskarsin ruukki Uudellamaalla
Aiheesta muualla

Kuvat kartalla
Z. Topelius: Finland framställdt i teckningar Kansalliskirjaston klassikkokirjasto. Viitattu 25.7.2016.
Zacharias Topelius Skrifter - Finland framställdt i teckningar - Digitaalinen editio SLS. Viitattu 25.7.2016.
Frederick Winslow Taylor

Frederick Winslow Taylor
Frederick Winslow Taylor (20. maaliskuuta 1856 Philadelphia – 21. maaliskuuta 1915 Philadelphia) oli yhdysvaltalainen teknikko, joka kehitti 1900-luvun alussa taylorismiksi kutsutun liikkeenjohdon menetelmän. Menetelmä tunnetaan myös nimellä tieteellinen liikkeenjohto.
Taylor syntyi varakkaaseen perheeseen ja opiskeli ensin Harvardin yliopistossa jonkin aikaa oikeustiedettä.
Taylorilla oli kaksi uraa. Toinen, vähemmän tunnettu ura hänellä oli lastuavan työstön alalla. Taylor kehitti koneenrakennuksen alalla teorioita tuottavuuden parantamiseksi. Hänen teorioissaan oli runsaasti parametreja kuten leikkausnopeus, työkalun kuluminen, työkalun raaka-aine ja työkappaleen raaka-aine. Näiden pohjalta hän laski optimaalisia syöttönopeuksia, leikkauskulmia, -syvyyksiä jne. Koska parantuneesta tuottavuudesta ei maksettu ylimääräistä, eivät työläiset katsoneet aiheelliseksi lisätä tuottavuutta eivätkä suostuneet ottamaan käyttöön uusia menetelmiä, vaan pitäytyivät vanhoissa.[lähde? ]
Taylorin ajatuksena oli, että sekä työntekijä että työnantaja hyötyisivät tuottavuuden kasvusta suurempien palkkojen ja alhaisempien tuotantokustannusten muodossa. Tieteellinen liikkeenjohto merkitsi siis, että ihmisistä tulisi kehittää maksimaalisen tehokkaita.
Aiheesta muualla

Kuvia tai muita tiedostoja aiheesta Frederick Winslow Taylor Wikimedia Commonsissa
Banco

| Banco |
| --- | --- |
 Banco
 Koordinaatit: 12°6′6″N, 6°31′11″W 
Valtio:  Mali
Alue:  Koulikoron alue
Piiri:  Dioïlan piiri
Hallinto:  
 – Hallinnon tyyppi:  maalaiskunta
Väkiluku (2009):  33 000
Infobox OKVirheellinen NIMI-arvo: 
Banco on maalaiskunta ja sen keskuskylä Koulikoron alueen Dioïlan piirissä Malissa. Se sijaitsee 65 kilometriä Dioïlasta kaakkoon. Kunnassa on 33 000 ja kylässä 3 200 asukasta (vuonna 2009, väestönlaskenta).
Bancon kunta rajoittuu etelässä Dioïlan piirin Niantjilan ja Massiguin, lännessä N’Golobougoun, pohjoisessa Dégnékoron ja Jékafon sekä idässä Diébén ja Sikasson piirin Tellan ja Dembelan kuntiin. Maisemaa leimaa tasanko ja muutamat kukkulat. Idässä virtaa Bagoéjoki. Seutu kuuluu Sudanin vyöhykkeeseen.
Kuntaan kuuluu 32 kylää. Asukkaat ovat etupäässä bambaroita. Muutamissa kylissä asuu fulbeja.
Seudun liikenneyhteydet ovat heikot varsinkin sadekaudella. Väestön pääelinkeinot ovat maanviljely ja karjanhoito. Lisäksi harjoitetaan käsityöammatteja ja pienimuotoista kaupankäyntiä.
Faithless

| Faithless |
| --- | --- |
 Faithless Coachella Valley Music and Arts Festivaleilla, Indiossa, Kaliforniassa huhtikuussa 2007.
Tiedot
Toiminnassa:  1995–2012, 2015–
Tyylilaji:  house trance trip hop electronica
Kotipaikka:   Lontoo, Britannia
Laulukieli:  englanti
Jäsenet:  Maxi Jazz   Sister Bliss   Rollo  
Entiset jäsenet:  Jamie Catto   LSK  
Aiheesta muualla
Kotisivut
Infobox OKNimi-testi OK: 
Faithless on vuonna 1995 perustettu englantilainen yhtye, joka esittää elektronista musiikkia. Musiikin tyylilajia on kuvailtu houseksi, teknoksi, tranceksi ja trip hopiksi. Yhtye ilmoitti lopettavansa vuoden 2011 kiertueen jälkeen, mutta teki comebackin vuonna 2012.
Kokoonpano

Maxi Jazz (oik. Maxwell Fraser) (1995–2022)
Sister Bliss (oik. Ayalah Bentovim)
Rollo (oik. Rollo Armstrong)
Kokoonpano > Entiset jäsenet

Jamie Catto
LSK (oik. Leigh Stephen Kenny)
Diskografia > Albumit

Reverence (1996)
Sunday 8PM (1998)
Sunday 8PM/Saturday 3AM (1999)
Reverence/Irreverence (2000)
Outrospective (2001)
Outrospective/Reperspective (2002)
No Roots (2004)
Everything Will Be Alright Tomorrow (2004)
Forever Faithless - The Greatest Hits (2005)
Renaissance 3D (2006)
To All New Arrivals (2006)
The Dance (2010)
Faithless 2.0 (2015)
All Blessed (2020)
Back to Mine (2000) (eri esittäjiä, valinnut ja miksannut Faithless)
The Bedroom Sessions (2001) (eri esittäjiä, valinnut Faithless)
Diskografia > Singlet

Salva Mea (Save Me) (1995)
Insomnia (1995)
Don't Leave (1996)
If Lovin' You Is Wrong (1996)
Reverence (1997)
God is a DJ (1998)
Take The Long Way Home (1998)
Bring My Family Back (1999)
Why Go (1999)
We Come 1 (2001)
Muhammad Ali (2001)
Tarantula (2001)
Crazy English Summer (2001)
One Step Too Far (2002)
Dub Be Good to Me (2002)
Mass Destruction (2004)
I Want More (2004)
Miss You Less See You More (2004)
No Roots (2004)
Why Go (2005 remix) (2005)
Insomnia 2005 (2005)
Fatty Boo (2005)
Reasons (Saturday Night) (2005)
Bombs (2006)
Music Matters (2007)
Diskografia > DVD

Live at The Melkweg Amsterdam (2001)
Forever Faithless - The Greatest Hits (2005)
Live at Alexandra Palace (2005)
Aiheesta muualla

Virallinen kotisivu (englanniksi)
Wikimedia Commonsissa on kuvia tai muita tiedostoja aiheesta .
Faithless esiintymässä Haifassa Israelissa vuonna 2005.
Faithless Moskovassa kesäkuussa 2005.
Frederick William Frohawk

Frederick William Frohawk
Frederick William Frohawk (16. heinäkuuta 1861 Brisley Hall, East Dereham, Norfolk – 10. joulukuuta 1946) oli englantilainen eläinmaalari ja perhostutkija.
Frohawk kiinnostui jo lapsena luonnosta ja piirtämisestä. 20-vuotiaana hän sai kuvittamistoimeksiannon The Field-aikakausjulkaisulta, jonka luontotoimittaja hänestä myöhemmin tuli. Hän teki töitä Natural History Museumille, ja kuvitti useita kirjoja, muun muassa Aves Hawaiienses: The Birds of the Sandwich Islands (1890–1899) ja British Birds’ Eggs: a handbook of British oölogy, yhdessä Arthur Gardiner Butlerin kanssa (1886).
Frohawk julkaisi päiväperhosista kolme teosta: Natural History of British Butterflies (1914), The Complete Book of British Butterflies (1934) ja Varieties of British Butterflies (1938).
Frohawk kuvaili ensimmäisenä laysaninhuitin (Porzana palmeri), joka sittemmin on kuollut sukupuuttoon.
Aiheesta muualla

Kuvia tai muita tiedostoja aiheesta Frederick William Frohawk Wikimedia Commonsissa
Frohawkin seeprapeippotaulu, Artnet
Fiproniili

| Fiproniili |
| --- | --- |

Tunnisteet
IUPAC-nimi:  5-amino-3-syano-1-(2,6-dikloori-4-trifluori-metyylifenyyli)-4-trifluorimetyylisulfinyylipyratsoli
CAS-numero:  120068-37-3
PubChem CID:  3352
SMILES:  C1=C(C=C(C(=C1Cl)N2C(=C(C(=N2)C#N)S(=O)C(F)(F)F)N)Cl)C(F)(F)F
Ominaisuudet
Molekyylikaava:  C12H4Cl2F6N4OS
Moolimassa:  437,15 g/mol
Sulamispiste:  200,5 °C
Tiheys:  1,477 g/cm3
Liukoisuus veteen:  0,0019 g/l (20 °C)
Fiproniili on fenyylipyratsolien ryhmään kuuluva laajavaikutteinen hyönteismyrkky. Se vaikuttaa hyönteisten keskushermostoon.
Fiproniili löydettiin ja kehitettiin Ranskassa Rhône-Poulenc'in laboratorioissa vuosina 1985–87. Markkinoille se tuli 1993. Sen kemiallinen kaava on C12H4Cl2F6N4OS, moolimassa 437,15 g/mol ja CAS-numero 120068-37-3. Aineesta käytetään myös nimeä 5-amino-3-syano-1-(2,6-dikloori-4-trifluori-metyylifenyyli)-4-trifluorimetyylisulfinyylipyratsoli. Fiproniili on olomuodoltaan valkoista jauhetta, jonka sulamispiste on 201 °C ja liukoisuus veteen huono.
Akuutti oraalinen LD50 (rotta) 97 mg/kg

Akuutti kosketus LD50 (rotta) >2000 mg/kg
Vaikutus

Fiproniili kiinnittyy GABA-reseptoriin sitoutumalla kloridikanaviin ja siten tukkimalla kloridi-ionien pre- ja postsynaptisen kulkeutumisen kalvojen läpi. Tällöin hermoimpulssi siirtyy synapsissa jatkuvasti ja liian voimakkaana ja hyönteinen kuolee hermoston yliärsytykseen.
Fiproniili on hitaasti vaikuttava myrkky. Hyönteinen ehtii viemään myrkkysyötin pesään ennen kuin aine vaikuttaa. Torakoiden ulosteet ja raadot sisältävät vielä riittävän määrän myrkkyä lajitovereidenkin surmaamiseksi. Myrkkysyötin jakaminen muiden muurahaisten kesken auttaa levittämään myrkkyä tehokkaasti koko pesään. Dominoefektin tavoin etenevä myrkky voi tappaa 95% muurahaisista ja torakoista kolmessa päivässä.
Käyttö

Sitä käytetään hyönteisten, kuten muurahaisten, torakoiden, punkkien, kirppujen ja täiden torjuntaan. Suomessa sitä on saatavilla koirien ja kissojen iholoisten torjuntaan. Sitä levitetään lemmikin iholle, jossa se vaikuttaa useita viikkoja myös ennalta ehkäisevästi.
Vaikutus ympäristöön

Myrkyllinen
Ympäristölle vaarallinen.
Myrkyllistä hengitettynä, joutuessaan iholle ja nieltynä.
Myrkyllistä: pitkäaikainen altistus voi aiheuttaa vakavaa haittaa terveydelle nieltynä.
Erittäin myrkyllistä vesieliöille, voi aiheuttaa pitkäaikaisia haittavaikutuksia vesiympäristössä.
Vaikutus ympäristöön > 2017 EU:n saastuneet munat

Fiproniililla on myös haitallinen vaikutus ihmiseen, varsinkin pieniin lapsiin. Elokuussa 2017 uutisoitiin laajasta skandaalista, kun keskieurooppalaisiin kananmuniin oli joutunut fiproniilia Ainetta on jo löytynyt munissa 17 maassa.
Aiheesta muualla

Fiproniilin kansainvälinen kemikaalikortti
Ruokavirasto: Fiproniili
PubChem: Fipronil (englanniksi)
Kyoto Encyclopedia of Genes and Genomes (KEGG): Fipronil (englanniksi)
ChemBlink: Fipronil (Arkistoitu – Internet Archive) (englanniksi)
National Pesticide Information Center: Fipronil Technica Fact Sheet (pdf) (englanniksi)
Toxin and Toxin Target Database (T3DB): Fipronil (englanniksi)
Fredrik Tengström

Fredrik Tengström (29. toukokuuta 1799 Pietarsaari – 14. tammikuuta 1871 Helsinki) oli suomalainen vuorimestari, joka perusti vuonna 1834 Suomen ensimmäisen kivipainon ja toi litografian Suomeen.
Fredrik Tengströmin vanhemmat olivat hallituskonseljin valtiovaraintoimituskunnan kamreeri Karl Fredrik Tengström ja Anna Margareta Bergbom. Arkkipiispa Jacob Tengström oli hänen setänsä. Fredrikin sisaruksia olivat Pietarsaaren pormestari Gabriel Tengström ja kirjailija Fredrika Runeberg. Hän oli runoilija J. L. Runebergin lanko ja elinikäinen ystävä. Tengström kävi Turun katedraalikoulua, valmistui ylioppilaaksi vuonna 1818, opiskeli Turun akatemiassa ja suoritti filosofian maisterin tutkinnon vuonna 1823. Seuraavana vuonna hän suoritti sekä tuomarintutkinnon että vuoritutkinnon ja sai viran Vuori-intendentin konttorista. Tengström toimi valtion rautakaivosten valvojana 1829–1831, vt. vuorimestarina 1844, 1851 ja 1857–1858 sekä Vuorihallituksen perustamisen jälkeen ensimmäisenä eteläisen piirin vuorimestarina 1858–1867. Hän sai vuorimestarin arvonimen vuonna 1848.
Tengström perusti vuonna 1834 Helsinkiin Suomen ensimmäisen kivipainon, joka toimi Ladaun talossa Senaatintorin nurkalla. Suomalaisen käyttögrafiikan historia käytännössä alkoi tästä, sillä aiemmin litografiakuvat oli jouduttu painattamaan vaivalloisesti ulkomailla. Tengström painatti vuosina 1837–1838 Suomen ja Helsingin nähtävyyksiä esittävät 12-sivuiset kuvasarjat Finska Vuer ja Vuer af Helsingfors, joista jälkimmäinen oli ensimmäinen Helsinkiä esittävä kuvateos. Tengström piirsi mahdollisesti itse osan Helsinki-sarjan kuvista, loput olivat Magnus von Wrightin ja mahdollisesti Frans Oskar Liewendahlin tekemiä ja yksi perustui C. R. Westlingin maalaukseen. Nämä kuvat ovat olleet myöhemmin tärkeä lähde Helsingin historian tutkijoille. Tengströmin painon tuotteita olivat myös muun muassa C. W. Gyldénin kaupunkikartat. Tengström vuokrasi kivipainonsa vuonna 1841 piirtäjälleen Liewendahlille ja myi sen hänelle vuonna 1845.
Tengström kuului Lauantaiseuraan ja oli Suomalaisen Kirjallisuuden Seuran jäsen sen perustamisvuodesta alkaen. Naimaton Tengström järjesti siskonpoikansa Walter Runebergin koulutuksen kuvanveistäjäksi ja testamenttasi tälle pääosan omaisuudestaan. Hän harrasti itse maalausta ja kemiaa.
Black Mask (elokuva)

| Black Mask> 黑俠 Hak hap |
| --- | --- |

Ohjaaja:  Daniel Lee
Käsikirjoittaja:   Teddy Chan  Tsui Hark  Koan Hui  Joe Ma Wai-Ho 
Tuottaja:   Charles Heung Wah-keung  Tsui Hark 
Säveltäjä:  Teddy Robin
Kuvaaja:  Cheung Tung-Leung
Leikkaaja:  Cheung Ka-fai
Erikoistehosteet:  Stephen Ma
Pääosat:   Ching Wan Lau  Jet Li  Patrick Lung  Karen Mok 
Valmistustiedot
Valmistusmaa:  Hongkong
Tuotantoyhtiö:   Distant Horizon  Dragon Luck  Film Workshop  Win's Entertainment Ltd. 
Levittäjä:  Netflix
Ensi-ilta:  1996
Kesto:  88 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Black Mask (kiin. 黑俠, Hak hap) on vuonna 1996 julkaistu hongkongilainen toimintaelokuva, joka perustuu vuonna 1992 ilmestyneeseen samannimiseen kiinalaiseen manhua-sarjakuvaan. Elokuvan pääosia esittävät Jet Li, Lau Ching-Wan, Karen Mok, Anthony Wong Chau-Sang, Patrick Lung ja Françoise Yip. Elokuvan on ohjannut Daniel Lee. Elokuva sai myöhemmin jatko-osan Black Mask 2: City of Masks.
Aiheesta muualla

Black Mask Internet Movie Databasessa (englanniksi)